Държавен вестник, бр. 36, 2013 г., стр. 19

БРОЙ  36	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО
НА ОТБРАНАТА
НАРЕДБА № Н-6
от 29 март 2013 г.
за условията и реда за приемане на сержанти 
(старшини) и войници (матроси) за обучение 
в професионалните сержантски (старшински) 
колежи
Раздел I
Общи положения
Чл. 1. С тази наредба се определят усло­
вията и редът за кандидатстване, допускане и 
приемане на сержанти (старшини) и войници 
(матроси) за обучение в професионалните 
сержантски (старшински) колежи.
Чл. 2. Сержанти (старшини) и войници 
(матроси), обучаващи се в професионалните 
сержантски (старшински) колежи, придобиват 
четвърта степен на професионална квали­
фикация за професията „сержант“ и могат 
да бъдат повишавани във военни звания до 
„старшина“ („мичман“) включително.
Чл. 3. В Професионалния сержантски ко­
леж към Националния военен университет 
„В. Левски“ – Велико Търново, се приемат 
сержанти (старшини) и войници (матроси) от 
Министерството на отбраната, структурите на 
пряко подчинение на министъра на отбраната 
и Българската армия за обучение по следните 
специалности:
1. Секция „Сухопътни войски“ – Велико 
Търново: 
а) командване на войскови единици до 
взвод;
б) експлоатация и ремонт на автомобилна 
и бронетанкова техника;
в) експлоатация и ремонт на артилерийска 
и оптическа техника; работа с бойни припаси;
г) експлоатация и ремонт на инженерна, 
химическа и специална техника;
д) взривни технологии и неутрализиране 
на невзривени бойни припаси;
е) експлоатация и ремонт на радиотехниче­
ска, информационна и компютърна техника;
ж) експлоатация и ремонт на зенитно въ­
оръжение и радиолокационни станции;
з) логистика;
и) обща и специализирана администрация;
й) инструкторска дейност по общовойскова 
и специална подготовка.
2. Секция „Военновъздушни сили“ – Долна 
Митрополия:
а) експлоатация и ремонт на авиационна и 
навигационна техника – модул „Авиационна 
техника“;
б) експлоатация и ремонт на авиационна 
и навигационна техника – модул „Комуни­
кационни, информационни и навигационни 
системи“;
в) експлоатация и ремонт на зенитно въо­
ръжение и радиолокационни станции – модул 
„Устройство и експлоатация на зенитноракетни 
комплекси и радиолокационни станции за 
Военновъздушните сили“.
Чл. 4. В Професионалния старшински 
колеж към Висшето военноморско учили­
ще „Н. Й. Вапцаров“ – Варна, се приемат 
старшини и матроси от Министерството на 
отбраната, структурите на пряко подчинение 
на министъра на отбраната и Българската 
армия за обучение по следните специалности:
1. експлоатация и ремонт на корабни ра­
дио-, радиотехнически и комуникационни 
устройства;
2. експлоатация и поддръжка на корабни 
енергетични уредби;
3. морско корабоводене; 
4. морски оръжия.
Чл. 5. Обучаваните военнослужещи в 
професионалните сержантски (старшински) 
колежи са кадети.
Чл. 6. Формата на обучение в професио­
налните сержантски (старшински) колежи е 
редовна.
Чл. 7. На кадетите, успешно завършили 
обучението в професионалните сержантски 
(старшински) колежи, се присвоява военно 
звание „младши сержант“ („старшина II сте­
пен“) или може да им се присвоява следващо 
сержантско (старшинско) звание и се назнача­
ват на сержантски (старшински) длъжности.
Раздел II
Условия и ред за кандидатстване 
Чл. 8. (1) До обучение в професионалните 
сержантски (старшински) колежи се допускат 
да кандидатстват сержанти (старшини) и 
войници (матроси), отговарящи на следните 
изисквания:
1. да имат завършено средно образование;
2. войниците (матросите) да имат придобита 
военноотчетна специалност;
3. войниците (матросите) да са прослу­
жили минимум 3 години военна служба към 
момента на започване на обучението; 
4. да не изтърпяват някое от дисципли­
нарните наказания по чл. 244 от Закона за 
отбраната и въоръжените сили на Република 
България; 
5. да притежават разрешение за достъп до 
класифицирана информация с минимално 
ниво „поверително“;
6. да са преминали успешно изпит по 
физическа подготовка в годината на канди­
датстване и да са покрили изискванията за 
оценка най-малко „Среден“, определена на 
базата на „Единния армейски тест“;
7. да са предвидени за длъжностно развитие 
при последното им атестиране.